**PROGRAMI SOCIALNE AKTIVACIJE**

**DOLGI PROGRAMI**

**JAVNI RAZPIS za sofinanciranje projektov »Razvoj in izvajanje dolgih programov socialne aktivacije ter povezovanje z zaposlitvenimi programi«**

* **Predmet** javnega razpisa je bil sofinanciranje projektov, katerih aktivnosti bodo usmerjene v razvoj in izvajanje dolgih programov SA ter povezovanje z zaposlitvenimi programi v okviru OP EKP 2014-2020.
* **Namen** javnega razpisa je bil sofinanciranje 40 projektov v 15 regijah/regionalnih enotah (22 projektov v KRVS in 18 projektov v KRZS), ki bodo razvili in izvajali dolge programe SA ter bodo vplivali na ponovno socialno in zaposlitveno vključenost oseb iz ciljne skupine.
* **Ključni cilj** javnega razpisa je bil aktivno vključiti 40 oseb (20 oseb v prvi 11 mesečni program in 20 oseb v drugi 11 mesečni program) s spodbujanjem enakih možnosti in dejavnega sodelovanja ter izboljšanje zaposljivosti (razvijanje socialnih, funkcionalnih in delovnih kompetenc ter povezovanje različnih deležnikov).
* **Ciljna skupina** soosebe, mlajše od 49 let, ki so v zadnjih 24 mesecih najmanj 12 – krat prejele denarno socialno pomoč (v nadaljevanju: DSP).
* **Skupna višina sredstev v okviru vseh pogodb o sofinanciranju:** dolgih in dodatnih dolgih programov socialne aktivacije od leta 2017 do leta 2019 je znašala 4.368.817,69 evrov.

**KAZALNIKI OP EKP 2014-2020**

Glede na predvidene kazalnike v OP EKP 2014-2020 so morali izbrani prijavitelji doseči oz. so si morali prizadevati doseči naslednja kazalnika:

* Število **vključenih oseb** s strani upravičenca (40 oseb - projekt, tj. 20 oseb/ prvi dolgi program SA, 20 oseb/ drugi dolgi program SA). Na ravni celotnega javnega razpisa se je predvidevalo vključitev 1.600 oseb iz ranljivih ciljnih skupin vključenih v program, in sicer 880 oseb v KRVS in 720 v KRZS.
* **Delež** oseb vključenih v **iskanje zaposlitve**, **izobraževanje/usposabljanje**, **pridobivanje kvalifikacije** ali v **zaposlitev** ob izhodu: vsaj 25 % vključenih.

**PROJEKTI UPRAVIČENCEV DOLGIH PROGRAMOV SA (na dan: 31. 10. 2019):**

| **NAZIV UPRAVIČENCA** | **PODROČJE, KI GA POKRIVA UPRAVIČENEC** | **KRZS****KRVS** | **Status** | **Število programov** |
| --- | --- | --- | --- | --- |
| Društvo za razvoj človeških virov in socialnih programov NOVUS | Velenje, Mozirje, Žalec | KRVS | v zaključevanju | 2 |
| Idrijsko-cerkljanska razvojna agencija d.o.o. Idrija | Idrija, Tolmin | KRZS | v zaključevanju | 2 |
| Gerontološki raziskovalni inštitut | Kamnik, Domžale | KRZS | v zaključevanju | 2 |
| Center ponovne uporabe, izvajanje postopkov za ponovno uporabo rabljene opreme, d.o.o., so.p. | Ormož, Ptuj | KRVS | v zaključevanju | 2 |
| Ljudska univerza Ajdovščina | Ajdovščina, Nova Gorica | KRZS | zaključen | 1 |
| RIS, Raziskovalno izobraževalno središče Dvorec Rakičan | Murska sobota | KRVS | v zaključevanju | 2 |
| RIS, Raziskovalno izobraževalno središče Dvorec Rakičan | Lendava | KRVS | v zaključevanju | 2 |
| Ljudska univerza zavod za kulturo in izobraževanje Slovenska Bistrica | Slovenska Bistrica | KRVS | v zaključevanju | 2 |
| Rdeči križ Slovenije - Območno združenje Novo mesto | Trebnje, Novo mesto | KRVS | v zaključevanju | 2 |
| Zavod za izobraževanje in kulturo Črnomelj | Črnomelj, Metlika | KRVS | v zaključevanju | 2 |
| Zavod za raziskave, izobraževanje in trajnostni razvoj, Celje | Celje, Laško, Šmarje pri Jelšah, Šentjur pri Celju | KRVS | v zaključevanju | 2 |
| ŠENT – Slovensko združenje za duševno zdravje | Ljubljana-Bežigrad, Ljubljana-center, Ljubljana-Moste Polje, Ljubljana-Šiška, Ljubljana-Vič Rudnik | KRZS | v zaključevanju | 2 |
| RDEČI KRIŽ SLOVENIJE - OBMOČNO ZDRUŽENJE KOPER - Croce rossa della Slovenia - associazione territoriale di Capodistria | Izola, Koper, Piran, Sežana | KRZS | v zaključevanju | 2 |
| Avantus zaposlitveni center, proizvodnja in druge storitve, d.o.o. | Maribor, Ruše, Pesnica | KRVS | v zaključevanju | 2 |
| Avantus zaposlitveni center, proizvodnja in druge storitve, d.o.o. | Maribor, Ruše, Pesnica | KRVS | v zaključevanju | 2 |
| Zavod Jazon, zavod za usposabljanje in zaposlovanje invalidov in drugih ranljivih skupin | Ljubljana-Bežigrad, Ljubljana-center, Ljubljana-Moste Polje, Ljubljana-Šiška, Ljubljana-Vič Rudnik | KRZS | v zaključevanju | 2 |

**DODATNI JAVNI RAZPIS za sofinanciranje projektov »Razvoj in izvajanje dolgih programov socialne aktivacije ter povezovanje z zaposlitvenimi programi«**

* **Predmet:** javnega razpisa je bil sofinanciranje projektov, katerih aktivnosti bodo usmerjene v razvoj in izvajanje dolgih programov SA ter povezovanje z zaposlitvenimi programi v okviru OP EKP 2014-2020.
* **Namen** razpisa je bil sofinanciranje 21 projektov v manjkajočih regijah/regionalnih enotah (10 projektov v KRVS in 11 projektov V KRZS), ki bodo razvili in izvajali dolge programe SA ter bodo vplivali na ponovno socialno in zaposlitveno vključenost oseb iz ciljne skupine.
* **Ključni cilj** tega razpisa je bil aktivno vključiti 40 oseb (20 oseb v prvi 11 mesečni program in 20 oseb v drugi 11 mesečni program) s spodbujanjem enakih možnosti in dejavnega sodelovanja ter izboljšanje zaposljivosti (razvijanje socialnih, funkcionalnih in delovnih kompetenc ter povezovanje različnih deležnikov).
* **Ciljna skupina so osebe**, mlajše od 49 let, ki so v zadnjih 24 mesecih najmanj 12 – krat prejele DSP.

**KAZALNIKI OP EKP 2014-2020**

Glede na predvidene kazalnike v OP EKP 2014-2020 bodo morali izbrani prijavitelji doseči oz. so si morali prizadevati doseči naslednja kazalnika:

* Število **vključenih oseb** s strani upravičenca (40 oseb - projekt, tj. 20 oseb/ prvi dolgi program SA, 20 oseb/ drugi dolgi program SA).

Na ravni celotnega javnega razpisa se je predvidevalo vključitev 840 oseb iz ranljivih ciljnih skupin vključenih v program, in sicer 400 oseb v KRVS in 440 v KRZS.

* **Delež** **oseb** vključenih v **iskanje zaposlitve**, **izobraževanje/usposabljanje**, **pridobivanje kvalifikacije** ali v **zaposlitev** ob izhodu: vsaj 25 % vključenih.

**PROJEKTI UPRAVIČENCEV DODATNIH DOLGIH PROGRAMOV SA (na dan: 31. 10. 2019):**

| **NAZIV UPRAVIČENCA** | **PODROČJE, KI GA POKRIVA UPRAVIČENEC** | **KRZS/KRVS** | **Status** | **Število programov** |
| --- | --- | --- | --- | --- |
| Ljudska univerza Tržič | Radovljica, Tržič | KRZS | v zaključevanju | 2 |
| ŠENT - slovensko združenje za duševno zdravje | Škofja Loka, Kranj | KRZS | v zaključevanju | 2 |
| Zavod za raziskave, izobraževanje in trajnostni razvoj, Celje | Slovenske Konjice | KRVS | v zaključevanju | 2 |
| GRIFFIN - razvojni center podeželja, d.o.o. | Ravne na Koroškem, Slovenj Gradec | KRVS | v zaključevanju | 2 |
| GRIFFIN - razvojni center podeželja, d.o.o. | Dravograd, Radlje na Koroškem | KRVS | zaključen | 1 |
| GRIFFIN - razvojni center podeželja, d.o.o. | Škofja Loka, Kranj | KRZS | v zaključevanju | 2 |
| GRIFFIN - razvojni center podeželja, d.o.o. | Ljubljana-Bežigrad, Ljubljana-center, Ljubljana-Moste Polje, Ljubljana-Šiška, Ljubljana-Vič Rudnik | KRZS | zaključen | 1 |
| GRIFFIN - razvojni center podeželja, d.o.o. | Ljubljana-Bežigrad, Ljubljana-center, Ljubljana-Moste Polje, Ljubljana-Šiška, Ljubljana-Vič Rudnik | KRZS | zaključen | 1 |
| AVANTUS zaposlitveni center, proizvodnja in druge storitve, d.o.o. | Lenart | KRVS | v zaključevanju | 2 |

**KRATKI PROGRAMI SOCIALNE AKTIVACIJE**

**JAVNI RAZPIS za sofinanciranje projektov »Razvoj in izvajanje kratkih programov socialne aktivacije ter povezovanje z zaposlitvenimi programi«**

* **Predmet**  javnega razpisa je bil sofinanciranje projektov, katerih aktivnosti so bile usmerjene v razvoj in izvajanje kratkih programov socialne aktivacije ter povezovanje z ostalimi programi na področju socialne aktivacije, socialno varstvenimi, zdravstvenimi ter zaposlitvenimi programi. Kratki programi socialne aktivacije bodo zagotavljali pridobivanje socialnih spretnosti in znanj osebam iz ciljnih skupin, dvig njihove motivacije, graditev funkcionalnih spretnosti za aktivno reševanje morebitnih socialnih problematik ter njihovo opolnomočenje za približevanje vstopu na trg dela. Javni razpis je razdeljen na 3 ločene sklope, v okviru vsakega posameznega sklopa je predviden razvoj in izvedba 1 tipa delavnice.
* **Namen**  javnega razpisa je bil sofinanciranje predvidoma 18 projektov, ki so razvili in izvajali kratke programe socialne aktivacije ter bodo s svojim celostnim pristopom vplivali na socialno vključenost oseb iz ciljnih skupin ter na povečanje njihovih zaposlitvenih možnosti. Namen kratkih programov socialne aktivacije je tudi odpravljanje pomanjkanja socialnih veščin in funkcionalnih ovir, spodbujanje socialnega vključevanja in razvoja socialne mreže ter dvig motivacije za reševanje zahtevnejših življenjskih in socialnih situacij, ki so značilne za ciljne skupine.

Predvideva se izvajanje:

* predvidoma 9 v kohezijski regiji vzhodna Slovenija (v nadaljevanju: KRVS),
* predvidoma 3 projektov v kohezijski regiji zahodna Slovenija (v nadaljevanju: KRZS) ter
* predvidoma 6 projektov, ki se bodo izvajali v obeh kohezijskih regijah in sicer na način, ki je podrobneje v javnem razpisu.
* **Ključni cilj** tega razpisa je podpreti projekte, ki bodo razvili in izvajali kratke programe socialne aktivacije ter s svojimi ukrepi in aktivnostmi na celovit način prispevali k reševanju problema socialne izključenosti in tveganja revščine oseb iz ciljnih skupin. Trajanje posameznega programa oziroma delavnice je 14 tednov.
* **Ciljna skupina je:** v okviru javnega razpisa so ciljne skupine določene glede na tip delavnice v katero se bodo osebe vključile in sicer na sledeč način:

**SKLOP 1**

V okviru SKLOPA 1 so se v delavnice tipa A lahko vključile osebe iz naslednjih ciljnih skupin:

* odrasli upravičenci denarne socialne pomoči (v nadaljevanju: DSP) s kompleksno socialno in zdravstveno problematiko,
* odrasle osebe, ki niso prejemniki DSP, s kompleksno socialno in zdravstveno problematiko,
* osebe, ki so na podlagi Zakona o urejanju trga dela (v nadaljevanju: ZUTD) vpisane v  evidenco začasno nezaposljivih oseb.

**SKLOP 3**

V okviru SKLOPA 3 so se v delavnice tipa C lahko vključile osebe iz naslednje ciljne skupine:

* ženske iz drugih kulturnih okolij z jezikovnimi ovirami, ki imajo dovoljenje za stalno bivanje oz. slovensko državljanstvo in so:
* brezposelne ali
* neaktivne ali
* osebe, ki so na podlagi ZUTD vpisane v evidenco začasno nezaposljivih oseb.
* **Skupna višina sredstev v okviru vseh pogodb o sofinanciranju** kratkih programov socialne aktivacije od leta 2017 do leta 2019 je 563.510,10 evrov.

**KAZALNIKI OP EKP 2014-2020**

Glede na predvidene kazalnike v OP EKP 2014-2020 bodo morali izbrani prijavitelji doseči oz. si bodo prizadevali doseči naslednja kazalnika:

* Število oseb iz ranljivih ciljnih skupin vključenih v program in
* **Delež oseb** iz ranljivih ciljnih skupin vključenih v **iskanje zaposlitve, izobraževanje/usposabljanje, pridobivanje kvalifikacije ali v zaposlitev** ob izhodu.

Na ravni celotnega javnega razpisa se predvideva vključitev **3.600 oseb** iz ranljivih ciljnih skupin vključenih v program, in sicer **1.980 oseb v KRVS in 1.620 v KRZS**.

Vsak izbrani prijavitelj je moral v okviru sofinanciranega projekta v eno delavnico **vključiti 15 oseb** iz ranljivih ciljnih skupin.

Na ravni javnega razpisa je bilo predvideno, da bo vsaj 25 % oseb po končanju kratkega programa socialne aktivacije vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev.

**PROJEKTI UPRAVIČENCEV KRATKIH PROGRAMOV SA (na dan: 31. 10. 2019):**

| **NAZIV UPRAVIČENCA** | **PODROČJE, KI GA POKRIVA UPRAVIČENEC** | **KRZS/KRVS** | **Status** | **Število programov oz. delavnic** |
| --- | --- | --- | --- | --- |
| ŠENT - Slovensko združenje za duševno zdravje, Belokranjska ulica 2, 1000 Ljubljana | Obljubljanska regija Vzhod, Kranj | KRZS | Zaključen | 7 |
| Andragoški zavod Maribor-Ljudska univerza, Maistrova ulica 5, 2000 Maribor | Maribor, Ptuj, Murska Sobota | KRVS | Zaključen | 2 |
| Društvo za razvoj in povezovanje družbenih ved in kultur odnos, Mala Loka 22, 1230 Domžale | Ljubljana | KRZS in KRVS | Zaključen | 2 |
| Ljudska univerza Celje, Cankarjeva ulica 1, 3000 Celje | Celje, Slovenj Gradec, Velenje | KRVS | Zaključen | 2 |
| Mozaik - društvo za socialno vključenost, socialno podjetje, Ulica arhitekta Novaka 9, 9000 Murska Sobota | Maribor, Ptuj, Murska Sobota | KRVS | Zaključen | 7 |
| Društvo Altra – Odbor za novosti v duševnem zdravju, Zaloška cesta 40, 1000 Ljubljana | Celje, Slovenj Gradec, Velenje | KRVS | Zaključen | 7 |
| Zavod TRI, zavod za trajnostne skupnostne prakse, Tavčarjeva ulica 18A, 4220 Škofja Loka | Kranj, Obljubljanska regija Vzhod | KRZS | Zaključen | 2 |

**VMESNI PROGRAMI SOCIALNE AKTIVACIJE**

**JAVNI RAZPIS za sofinanciranje projektov »Razvoj in izvajanje programov socialne aktivacije« (časovno opredeljeni so vmesni programi)**

* **Predmet** javnega razpisa je bil sofinanciranje projektov, katerih aktivnosti bodo usmerjene v razvoj in izvajanje programov socialne aktivacije ter povezovanje z ostalimi programi na področju socialne aktivacije, socialno varstvenimi, zdravstvenimi ter zaposlitvenimi programi. Razpisani programi socialne aktivacije bodo zagotavljali socialne spretnosti in znanja osebam iz ciljnih skupin, dvig njihove motivacije, graditev funkcionalnih spretnosti za aktivno reševanje socialnih problematik ter njihovo opolnomočenje za približevanje vstopu na trg dela. Trajanje posameznega programa socialne aktivacije, v katerega je moral prijavitelj vključiti 15 oseb iz ciljnih skupin, je bilo 6 mesecev. Vsak prijavitelj je moral v okviru sofinanciranega projekta izvesti dva programa socialne aktivacije.
* **Namen**  javnega razpisa je bil sofinanciranje predvidoma **21 projektov**, ki bodo razvili in izvajali programe socialne aktivacije ter bodo s svojim celostnim pristopom vplivali na socialno vključenost oseb iz ciljnih skupin ter na povečanje njihovih zaposlitvenih možnosti.

Namen razpisanih programov socialne aktivacije je tudi odpravljanje pomanjkanja socialnih veščin in funkcionalnih ovir, spodbujanje socialnega vključevanja in razvoja socialne mreže ter dvig motivacije za reševanje zahtevnejših življenjskih in socialnih situacij, ki so značilne za osebe iz ciljnih skupin. Predvideva se izvajanje:

* predvidoma 13 projektov v kohezijski regiji vzhodna Slovenija, (v nadaljevanju: KRVS),
* predvidoma 8 projektov v kohezijski regiji zahodna Slovenija(v nadaljevanju: KRZS).
* **Ključni cilj tega razpisa je** podpreti projekte, ki bodo razvili in izvajali šestmesečne programe socialne aktivacije ter s svojimi ukrepi in aktivnostmi na celovit način prispevali k reševanju problema socialne izključenosti in tveganja revščine za pripadnice in pripadnike ciljnih skupin.
* **Ciljna skupina:** v okviru javnega razpisa je lahko prijavitelj v program socialne aktivacije vključil osebe iz naslednjih ciljnih skupin:
* odrasli upravičenci/prejemniki denarne socialne pomoči (v nadaljevanju: DSP),
* odrasle osebe s kompleksno socialno problematiko, ki niso prejemniki DSP,
* osebe, ki so na podlagi Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1 in 47/15 – ZZSDT; v nadaljevanju: ZUTD) vpisane v  evidenco začasno nezaposljivih oseb.
* **Skupna višina sredstev v okviru vseh pogodb o sofinanciranju** vmesnih programov socialne aktivacije od leta 2017 do leta 2019 je 1.209.000,00 evrov.

**KAZALNIKI OP EKP 2014-2020**

Glede na predvidene kazalnike v OP EKP 2014-2020 bodo morali izbrani prijavitelji doseči naslednja kazalnika:

* število oseb iz **ranljivih ciljnih skupin** vključenih v program in
* delež oseb iz ranljivih ciljnih skupin vključenih v **iskanje zaposlitve, izobraževanje/usposabljanje, pridobivanje kvalifikacije ali v zaposlitev** ob izhodu

Trajanje posameznega programa socialne aktivacije, v katerega je moral prijavitelj vključiti **15 oseb** iz ciljnih skupin, je bilo šest mesecev. Vsak prijavitelj je moral v okviru sofinanciranega projekta izvesti dva programa socialne aktivacije. Na ravni celotnega javnega razpisa je načrtovana vključitev **630 oseb iz ranljivih ciljnih skupin, in sicer predvidoma 390 oseb v KRVS in 240 v KRZS.**

**PROJEKTI UPRAVIČENCEV VMESNIH PROGRAMOV SA (na dan: 31. 10. 2019):**

|  |  |  |  |  |
| --- | --- | --- | --- | --- |
| **NAZIV UPRAVIČENCA** | **PODROČJE, KI GA POKRIVA UPRAVIČENEC** | **KRZS/KRVS** | **Status** | **Število programov** |
| ZAVOD ZNANJE POSTOJNA, javni zavod za muzejsko dejavnost, kulturo, izobraževanje in ostale dejavnosti | Primorsko-notranjska regija, Postojna  | KRVS | v zaključevanju | 2 |
| ŠENT - SLOVENSKO ZDRUŽENJE ZA DUŠEVNO ZDRAVJE | Goriška regija, Nova Gorica | KRZS | v zaključevanju | 2 |
| Znanstveno-raziskovalno združenje za umetnost, kulturne in izobraževalne programe in tehnologijo EPEKA, socialno podjetje | Osrednjeslovenska regija, Ljubljana | KRZS | v zaključevanju | 2 |
| Podjetniški inkubator Kočevje | Jugovzhodna regija, Kočevje | KRVS | v zaključevanju | 2 |
| KNOF Zavod za kreativni razvoj Sevnica - socialno podjetje | Posavska regija, Sevnica | KRVS | v zaključevanju | 2 |
| Društvo za duševno zdravje in kreativno preživljanje prostega časa ''VEZI'' | Obalno-kraška regija, Sežana | KRZS | v zaključevanju | 2 |
| JZ SOCIO - Javni zavod za socialno varstvene dejavnosti Celje | Zasavska regija, Hrastnik | KRVS | v zaključevanju | 2 |
| JZ SOCIO - Javni zavod za socialno varstvene dejavnosti Celje | Zasavska regija, Trbovlje | KRVS | v zaključevanju | 2 |
| Izobraževalni center Geoss d.o.o. | Osrednjeslovenska regija, Litija | KRZS | v zaključevanju | 2 |
| Zavod za pomoč družini na domu VITICA, Gornja Radgona, so.p. | Pomurska regija, Gornja Radgona | KRVS | v zaključevanju | 2 |
| PRAH, izobraževalni center, izobraževanje in usposabljanje, d.o.o | Posavska regija, Krško | KRVS | v zaključevanju | 2 |
| INVALIDSKO PODJETJE LUMIA, družba za rehabilitacijo, usposabljanje in zaposlovanje d.o.o. | Posavska regija, Brežice | KRVS | v zaključevanju | 2 |
| Izobraževalni center Memory, izobraževanje in svetovanje d.o.o. | Obalno-kraška regija, Koper | KRZS | v zaključevanju | 2 |

**JAVNI RAZPIS ZA SOFINANCIRANJE PROJEKTOV SOCIALNE AKTIVACIJE**

**JAVNI RAZPIS za sofinanciranje projektov socialne aktivacije**

* **Predmet** javnega razpisa je sofinanciranje 27 večletnih projektov, **zaradi različnih ciljnih skupin vsebinsko razdeljenih na tri sklope**, ki bodo izvajali programe socialne aktivacije in zagotavljali njihovo povezovanje z drugimi socialno varstvenimi, zdravstvenimi ter zaposlitvenimi programi. V okviru programov socialne aktivacije se bodo izvajale aktivnosti, ki bodo prispevale h krepitvi **socialnih** in **delovnih** kompetenc oseb iz ciljnih skupin.

Posamezen program socialne aktivacije se bo izvajal 8 mesecev, pri čemer bo izvedba potekala po naslednjih fazah:

* + faza: traja 1 mesec in je namenjena pripravam na izvajanje programa,
	+ 2. faza: traja 6 mesecev in je namenjena neposrednemu izvajanju programa z udeleženci,
	+ 3. faza: traja 1 mesec in je namenjena dodatnemu individualnemu delu z udeleženci po izhodu iz programa.

Pri tem se bodo posamezni programi socialne aktivacije prekrivali na način, da se bo vzporedno z izvajanjem 3. faze posameznega programa, izvajala 1. faza naslednjega programa. V okviru posameznega programa socialne aktivacije morajo prijavitelji izvajati tudi aktivnosti za promocijo programa/projekta socialne aktivacije in krepitev sodelovanja z različnimi deležniki ter aktivnosti vodenja programa oziroma projekta.

* **Namen** javnega razpisa je sofinanciranje projektov, ki bodo izvajali programe socialne aktivacije ter bodo s svojim celostnim pristopom prispevali k izboljšanju socialne vključenosti udeležencev in k povečanju njihovih zaposlitvenih možnosti.

Predvideva se sofinanciranje **27 projektov** in sicer predvidoma **18 projektov** KRVSpredvidoma **9 projektov v** KRZS.

Namen izvedbe programov socialne aktivacije v okviru SKLOPA 1 je okrepiti socialno vključenost udeležencev, povečanje njihovih zaposlitvenih možnosti, dvig motivacije in krepitev obstoječih ter pridobitev novih socialnih in funkcionalnih kompetenc za učinkovito spopadanje z ovirami, ki tem osebam preprečujejo vstop na trg dela in jih posledično vodijo v socialno izključenost in življenje pod pragom revščine.

* + V okviru SKLOPA 1 bo sofinanciranih 17 projektov, ki bodo predvidoma izvedli 185 programov socialne aktivacije in vključili 2.775 udeležencev.

Namen programov socialne aktivacije žensk iz drugih kulturnih okolij v okviru SKLOPA 2 je okrepiti njihovo socialno vključenost v širše družbeno okolje, povečanje motivacije in krepitev obstoječih ter pridobitev novih socialnih in funkcionalnih kompetenc za reševanje zanje značilnih specifičnih življenjskih in socialnih situacij, ki jih postavljajo v odvisen položaj in jim omejujejo možnosti vključevanja in integracije v širše socialno okolje. Številne pripadnice ciljne skupine živijo v Sloveniji brez ali z zelo omejenimi stiki s širšo (lokalno) skupnostjo oziroma imajo zelo malo možnosti navezave stikov in vzpostavljanja odnosov s pripadniki širše skupnosti, kar jim onemogoča integracijo v okolje. Navedeno posledično vpliva na njihov položaj v družbi, družini in posredno tudi na položaj njihovih otrok, kar vodi do medgeneracijskega prenosa vzorcev socialne izključenosti.

* + V okviru SKLOPA 2 bo sofinanciranih 6 projektov, ki bodo predvidoma izvedli 45 programov socialne aktivacije in vključili 675 udeležencev.

Namen programov socialne aktivacije romskih žensk v okviru SKLOPA 3 je okrepiti njihovo socialno vključenost v širše družbeno okolje, povečanje motivacije in krepitev obstoječih ter pridobitev novih socialnih in funkcionalnih kompetenc za reševanje zanje značilnih specifičnih življenjskih in socialnih situacij, ki jih postavljajo v odvisen položaj in jim omejujejo možnosti vključevanja in integracije v širše socialno okolje. Številne pripadnice ciljne skupine živijo v Sloveniji z omejenimi stiki s širšo (lokalno) skupnostjo oziroma imajo zelo malo možnosti navezave stikov in vzpostavljanja odnosov s pripadniki širše skupnosti, kar jim onemogoča integracijo v okolje. Navedeno posledično vpliva na njihov položaj v družbi, družini in posredno tudi na položaj njihovih otrok, kar vodi do medgeneracijskega prenosa vzorcev socialne izključenosti.

* + V okviru SKLOPA 3 bodo sofinancirani 4 projekti, ki bodo predvidoma izvedli 30 programov socialne aktivacije in vključili 450 udeležencev.
* **Ključni cilj javnega razpisa** je zagotavljanje kakovostnih programov socialne aktivacije, ki bodo s svojimi ukrepi in aktivnostmi na celovit način prispevali k reševanju problemov socialne izključenosti in tveganja revščine za udeležence ter k izboljšanju njihove zaposljivosti.
* **Ciljne skupine javnega razpisa so:**

## SKLOP 1

V okviru SKLOPA 1 se lahko vključijo polnoletne osebe, ki imajo dovoljenje za stalno bivanje ali slovensko državljanstvo in so:

* + upravičenci/prejemniki denarne socialne pomoči (v nadaljevanju: DSP) ali
	+ na podlagi Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT in 55/17; v nadaljevanju: ZUTD) vpisane v evidenco brezposelnih oseb ali
	+ na podlagi ZUTD vpisane v evidenco oseb, ki so začasno nezaposljive ali
	+ neaktivne osebe s kompleksno socialno problematiko.

## SKLOP 2

V okviru SKLOPA 2 se lahko vključijo polnoletne ženske iz drugih kulturnih okolij z jezikovnimi ovirami, ki imajo dovoljenje za stalno bivanje ali slovensko državljanstvo in so:

* + upravičenke/prejemnice DSP ali
	+ na podlagi ZUTD vpisane v evidenco brezposelnih oseb ali
	+ na podlagi ZUTD vpisane v evidenco oseb, ki so začasno nezaposljive ali
	+ neaktivne osebe s kompleksno socialno problematiko.

## SKLOP 3

V okviru SKLOPA 3 se lahko vključijo polnoletne romske ženske, ki imajo dovoljenje za stalno bivanje ali slovensko državljanstvo in so:

* + upravičenke/prejemnice DSP ali
	+ na podlagi ZUTD vpisane v evidenco brezposelnih oseb ali
	+ na podlagi ZUTD vpisane v evidenco oseb, ki so začasno nezaposljive ali
	+ neaktivne osebe s kompleksno socialno problematiko.
* **KAZALNIKI OP EKP 2014-2020**
	+ Kazalnik **učinka: 3.900** oseb iz ranljivih ciljnih skupin vključenih v programe socialne aktivacije, in sicer **2.550 oseb v KRVS** in **1.350 oseb v KRZS**.
	+ **Kazalnik rezultata: 25 %** oseb iz ranljivih ciljnih skupin vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu tj. na 28. (osemindvajseti) dan po zaključku 2. faze programa socialne aktivacije.
* **Skupna višina odobrenih sredstev** v okviru vseh pogodb o sofinanciranju projektov socialne aktivacije pri 5. javnem razpisu v obdobju **od leta 2019 do leta 2022** znaša 13.346.963,76evrov.

**PROJEKTI UPRAVIČENCEV PROGRAMOV SA PRI 5 JAVNEM RAZPISU (na dan: 31. 10. 2019):**

| **Naziv prijavitelja** | **Sklop** | **Razpisano območje izvedbe projekta** | **Kohezijska regija** | **Status** | **Št. programov** |
| --- | --- | --- | --- | --- | --- |
| Društvo za razvoj človeških virov in socialnih programov NOVUS | SKLOP 1 | Savinjsko-šaleška | KRVS | v izvajanju | 10 |
| SLOVENSKO NARODNO GLEDALIŠČE MARIBOR | SKLOP 1 | Maribor | KRVS | v izvajanju | 10 |
| CENTER PONOVNE UPORABE, izvajanje postopkov za ponovno uporabo rabljene opreme, d.o.o., so.p. | SKLOP 1 | Maribor, Podravje | KRVS | v izvajanju | 10 |
| SLOKVA, zavod za razvoj neizkoriščenih potencialov, so. p. | SKLOP 1 | Koroška | KRVS | v izvajanju | 10 |
| ZAVOD ZA IZOBRAŽEVANJE IN KULTURO ČRNOMELJ | SKLOP 1 | Dolenjska in Bela krajina | KRVS | v izvajanju | 10 |
| DRUŠTVO ZA RAZVOJ IN POVEZOVANJE DRUŽBENIH VED IN KULTUR ODNOS | SKLOP 2 | Osrednja Slovenija-vzhod, Ljubljana | KRZS | v izvajanju | 5 |
| ANDRAGOŠKI ZAVOD MARIBOR-LJUDSKA UNIVERZA | SKLOP 2 | Maribor | KRVS | v izvajanju | 5 |
| Ljudska univerza Kranj, Center za izobraževanje in kulturo | SKLOP 2 | Gorenjska | KRZS | v izvajanju | 10 |
| Mozaik - društvo za socialno vključenost, socialno podjetje | SKLOP 1 | Pomurje | KRVS | v izvajanju | 15 |
| LJUDSKA UNIVERZA CELJE | SKLOP 2 | Celje, Savinjsko-šaleška | KRVS | v izvajanju | 15 |
| INVALIDSKO PODJETJE LUMIA, družba za rehabilitacijo, usposabljanje in zaposlovanje, d.o.o. | SKLOP 1 | Posavje | KRVS | v izvajanju | 10 |
| Izobraževalni center Geoss d.o.o. | SKLOP 1 | Osrednja Slovenija-vzhod | KRZS | v izvajanju | 10 |
| Znanstveno-raziskovalno združenje za umetnost, kulturne in izobraževalne programe in tehnologijo EPEKA, socialno podjetje | SKLOP 3 | Maribor | KRVS | v izvajanju | 5 |
| Znanstveno-raziskovalno združenje za umetnost, kulturne in izobraževalne programe in tehnologijo EPEKA, socialno podjetje | SKLOP 1 | Ljubljana | KRZS | v izvajanju | 15 |
| JZ SOCIO - Javni zavod za socialno varstvene dejavnosti Celje | SKLOP 1 | Zasavje | KRVS | v izvajanju | 10 |
| ZAVOD ZA RAZISKAVE, IZOBRAŽEVANJE IN TRAJNOSTNI RAZVOJ, Celje | SKLOP 1 | Celje | KRVS | v izvajanju | 15 |
| RAZVOJNO IZOBRAŽEVALNI CENTER NOVO MESTO | SKLOP 3 | Dolenjska in Bela krajina | KRVS | v izvajanju | 10 |
| DRUŠTVO ZA RAZVIJANJE PROSTOVOLJNEGA DELA NOVO MESTO | SKLOP 2 | Dolenjska in Bela krajina | KRVS | v izvajanju | 5 |
| RIS, Raziskovalno izobraževalno središče Dvorec Rakičan | SKLOP 3 | Pomurje | KRVS | v izvajanju | 10 |
| Podjetniški inkubator Kočevje, javni zavod za podjetništvo, izobraževanje in druge dejavnosti | SKLOP 1 | Osrednja Slovenija-zahod | KRVS | v izvajanju | 5 |

**Operacija »Razvoj in vzdrževanje aplikacije socialna aktivacija«**

V okviru operacije bo razvit spletni informacijski sistem za spremljanje izvajanja sistema in programov socialne aktivacije. Sistem bo vzpostavil in vzdrževal enotno informacijsko okolje in poenotil postopke delovanja sistema in programov socialne aktivacije.

**Osnovni namen in cilj operacije** je razvoj in vzpostavitev ter vzdrževanje informacijskega sistema socialne aktivacije, ki bo zagotavljal transparentno, usklajeno vodenje oseb, vključenih v programe socialne aktivacije ter bo ustrezno povezal relevantne institucije.

Strateški cilji operacije so:

* vzpostaviti nadaljnji in kontinuirani razvoj IKT infrastrukture na tem področju,
* pridobitev novih v prihodnosti uporabnih strokovnih znanj, sposobnosti in izkušenj,
* izboljšanje poslovnega okolja, povečanje upravne zmogljivosti in izboljšanje preglednosti v javni upravi,
* izboljšati dostopnost storitev,
* multiprofesionalen dostop do uporabnika in njegove obravnave.

Specifični cilji projekta so:

* razvoj in vzdrževanje IS aplikacija socialne aktivacije,
* omogočanje funkcionalnosti za vodenje obravnavanega posameznika,
* zagotovitev povezave poteka obravnave med koordinatorjem Socialne aktivacije in izvajalcem programa,
* omogočanje ustreznega pristopa v IS aplikacija za izvajalce programa,
* podpora za pristop k multiprofesionalnemu aktivnemu reševanju problematike dolgotrajno brezposelnih oseb.

**Skupna višina odobrenih sredstev** v okviru vseh pogodb o sofinanciranju v okviru operacije »Razvoj in vzdrževanje aplikacije socialna aktivacija« **od leta 2018 do leta 2022** znaša 251.295,60evrov.